CELEX: 62006TN0355
Language: da
Date: 2006-12-05 00:00:00
Title: Sag T-355/06: Sag anlagt den 5. december 2006 — Koninklijke BAM Groep mod Kommissionen

27.1.2007   
            
            
               DA
            
            
               Den Europæiske Unions Tidende
            
            
               C 20/23
            
         Sag anlagt den 5. december 2006 — Koninklijke BAM Groep mod Kommissionen
   (Sag T-355/06)
   (2007/C 20/34)
   Processprog: nederlandsk
   Parter
   
      Sagsøger: Koninklijke BAM Groep NV (ved advocaten M.B.W. Biesheuvel og J.K. de Pree)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning K(2006) 4090 endelig udg. af 13. september 2006 om en procedure efter EF-traktatens artikel 81 (sag COMP/38.456 — Asfalt — NL) annulleres i det mindste, for så vidt som den fastslår, at BAM har tilsidesat artikel 81 EF, for så vidt som BAM pålægges en bøde i denne anledning, for så vidt som BAM påbydes at bringe overtrædelsen til ophør og i fremtiden afholde sig fra enhver handling eller adfærd, som er omfattet af artikel 1, samt enhver handling eller adfærd, som har samme eller lignende formål eller virkning, og for så vidt som denne beslutning er adresseret til BAM.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning af 13. september 2006 om en procedure efter EF-traktatens artikel 81 (sag COMP/38.456 — Asfalt — NL), hvorved sagsøgeren blev pålagt en bøde for overtrædelse af artikel 81 EF.
   Til støtte for søgsmålet gør sagsøgeren gældende, at Kommissionen har tilsidesat artikel 81 EF, artikel 7 og artikel 23, stk. 2, i forordning nr. 1/2003, idet den har lagt til grund, at sagsøgeren har overtrådt artikel 81 EF. Ifølge sagsøgeren har Kommissionen med urette holdt sagsøgeren — i selskabets egenskab af moderselskab — ansvarlig for en overtrædelse, som hævdes begået af et datterselskab.
   Subsidiært gør sagsøgeren gældende, at Kommissionen har anvendt en urigtig fremgangsmåde ved fastsættelsen af den bøde, som er blevet pålagt sagsøgeren. Kommissionen har pålagt sagsøgeren en bøde på grundlag af en periode på 2 år og fem måneder, hvor sagsøgeren hævdes at have været indehaver af 100 % af kapitalandelene i BAM NBM, selv om denne periode egentlig kun varede 1 år og fem måneder.